༈ ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུཾ། ཨོཾ་ཨཱཿཧཱུཾ་བཛྲ་གུ་རུ་པདྨ་ཐོད་ཕྲེང་རྩལ།
བཛྲ་ས་མ་ཡ་ཛཿསིདྡྷི་ཕ་ལ་ཧཱུྃ་ཨཱཿཧྲཱིཿ མ་ཧ་རི་ནི་ས་ར་ཙ་ཧྲི་ཡ། ཙིཏྟ་ཧྲྀ་ཧྲི་ཛཿ དག་
དང་མ་དག་བྱེ་བ་ཕྲག་ཞིང་དུ། །འགྲོ་འདྲེན་སངས་རྒྱས་གཞན་ཀུན་གཅིག་བསྡོམས་
པའི། །རྣམ་པར་ཐར་དང་སྲང་ལ་བཏེག་པ་ན། །ལྕི་ཡང་ཚད་མའི་ཡུལ་དུ་གཞལ་
བྱ་མིན། །འོན་ཏེ་སྣང་བ་མཐའ་ཡས་ཐུགས་ཀའི་ཟེར། །སིནྡྷུའི་མཚོ་དབུས་པདྨའི་
སྦུབས་ཞུགས་ཏེ། །སྤྲུལ་སྐུར་བསྟན་ནས་སྲིན་པོ་འདུལ་བར་གྱི། །རྣམ་ཐར་འཕྲུལ་
ཆེན་ཚད་བཟུང་ནུས་མིན་ཀྱང་། །སྣ་ནམ་རྡོ་རྗེ་བདུད་འཇོམས་གསོལ་བཏབ་ངོར། །
བཀའ་སྩལ་རྟོགས་བརྗོད་དཔག་བསམ་ལྗོན་ཤིང་ལས། །འཕྲོས་དོན་ཡལ་འདབ་
འབྲས་བུ་གཡུར་ཟ་བ། །བདེ་བའི་གྲིབ་མར་དད་པའི་རོ་བཅུད་མྱོང་། །རང་ལུས་ཕུང་
ཁམས་སྐྱེ་མཆེད་འཛམ་གླིང་གཞིར། །རིག་པའི་ཁྱེའུ་ཆུང་པདྨ་ཐོད་འཕྲེང་རྩལ། །
ཚོགས་བརྒྱད་མཚོན་དང་རྣམ་འགྱུར་སྒྱུ་མའི་འཕྲུལ། །འདུལ་ཞིང་སྒོ་ལྔའི་(༢༩༧བ)ཡུལ་
དུ་ཅི་ཡང་འཇུག །སྤྲོས་བྲལ་ཆོས་སྐུའི་དབྱིངས་སུ་ལོངས་སྐུའི་གདངས། །ཡོངས་ཤར་
444

སྨོན་ལམ་ཤིས་བརྗོད་སོགས་ཀྱི་ཚིགས་བཅད་རབ་དཀར་དགེ་བའི་ཆུ་ཀླུང་གླེགས་བམ་དང་པོ། ༼༢༡༽
སྣང་བཞི་མཐར་སོན་ཀུན་ཏུ་བཟང༌། །བརྗོད་བྲལ་རིག་པ་དོན་གྱི་བླ་མ་རུ། །རང་
ངོ་མངོན་སུམ་འཕྲོད་པར་དེང་བྱིན་རློབས། །སངས་རྒྱས་རང་ལ་དབུལ་པོའི་སྒྱེད་རྡོ་
གསེར། །ཇི་བཞིན་རིང་མིན་རྟོགས་ཏེ་མགོན་ཁྱོད་ཀྱི། །རྣམ་ཐར་བཟུང་ནས་བགྲང་
ཡས་ལུས་ཅན་ཀུན། །འདྲེན་པའི་སྐྱོབ་པ་མཆོག་ཏུ་འགྱུར་བར་ཤོག །འདིའི་ཆེད་སྒོ་
གསུམ་བདོག་པ་ཆ་ཕྲས་ཀྱང་། །མཐུན་རྐྱེན་སྒྲུབ་ཀུན་ཚེ་འདིར་བདེ་སྐྱིད་འཕེལ། །
ཕྱི་མ་པདྨ་འོད་ཞིང་རིགས་འཛིན་གྲལ། །འཇའ་ལུས་འཕོ་བ་ཆེན་པོའི་སྐུ་འགྲུབ་
ཤོག །སངས་རྒྱས་གཉིས་པ་ཨྱོན་ཆེན་པོའི་རྣམ་ཐར་སིནྡྷུ་རྒྱ་མཚོ་མ་འཕྲོས་དོན་དང་
བཅས་པ་ཁྲི་སྲོང་རྣམ་འཕྲུལ་ཆོས་རྒྱལ་བཀྲ་ཤིས་སྟོབས་རྒྱལ་གྱི་ལྗགས་བཀོད་མའི་
བྲིས་ཐང་གི་འདྲ་བཤུས་ལྕགས་ཕོ་སྤྲེའུའི་ལོ་ཟུར་འཕྲིན་ལས་རྣམ་རྒྱལ་གྱིས་སྐྱ་རིས་
དང་། ཚོན་འབྱུག་གི་རོགས་སོག་པོ་བསྟན་པ་ཚུལ་ཁྲིམས་ཀྱིས་བགྱིས་པར་ཞལ་
བྱང་ཆོས་རྒྱལ་འབྲི་གུང་པ་ཆེན་པོའི་ཐུགས་དམ་རྟེན་གྲ་ཚར་འདུག་པ་དང༌། །རྡོ་
རྗེ་བྲག་སྤྲུལ་སྐུ་རིན་པོ་ཆེའི་གསུང་རྒྱུན་གཞན་ཡང་རྣམ་ཐར་ཡིག་ཚང་མང་པོ་དང་
སྒོ་བསྟུན་ནས་བཀོད་པའི་རྒྱབ་ཡིག་སྨོན་ལམ་དུ་ཟ་ཧོར་གྱི་སྔགས་སྨྱོན་རྡོ་རྗེ་ཐོགས་
མེད་རྩལ་གྱིས་སྦྱར་བའི་ཡི་གེ་པ་ནི་དཔལ་གྲོང་སྔགས་རམས་པས་བགྱིས་པ་གུ་རུ་
ཨ་དྷི་ཥྛཱ་ན་ཨ་དྷི་ཥི་ཏེ་སྭཱཧཱ།༎ ༎